CELEX: 32014D0035(01)
Language: fi
Date: 2014-08-13 00:00:00
Title: 2014/533/EU: Euroopan keskuspankin päätös, annettu 13 päivänä elokuuta 2014 , TARGET2-järjestelmän määrittämisestä systeemisesti merkittäväksi maksujärjestelmäksi systeemisesti merkittäviä maksujärjestelmiä koskevista yleisvalvontavaatimuksista annetun asetuksen (EU) N:o 795/2014 mukaisesti (EKP/2014/35)

20.8.2014   
            
            
               FI
            
            
               Euroopan unionin virallinen lehti
            
            
               L 245/5
            
         EUROOPAN KESKUSPANKIN PÄÄTÖS,
   annettu 13 päivänä elokuuta 2014,
   TARGET2-järjestelmän määrittämisestä systeemisesti merkittäväksi maksujärjestelmäksi systeemisesti merkittäviä maksujärjestelmiä koskevista yleisvalvontavaatimuksista annetun asetuksen (EU) N:o 795/2014 mukaisesti
   
      (EKP/2014/35)
   
   
      (2014/533/EU)
   
   EUROOPAN KESKUSPANKIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 127 artiklan 2 kohdan,
   ottaa huomioon Euroopan keskuspankkijärjestelmän ja Euroopan keskuspankin perussäännön sekä erityisesti sen 3.1 artiklan ja 22 artiklan sekä 34.1 artiklan ensimmäisen luetelmakohdan,
   ottaa huomioon systeemisesti merkittäviä maksujärjestelmiä koskevista yleisvalvontavaatimuksista 3 päivänä heinäkuuta 2014 annetun Euroopan keskuspankin asetuksen (EU) N:o 795/2014 (EKP/2014/28) (1) sekä erityisesti sen 1 artiklan 2 kohdan ja 1 artiklan 3 kohdan,
   sekä katsoo seuraavaa:
   
               (1)
            
            
               Euroopan unionin toiminnasta tehdyn sopimuksen 127 artiklan 2 kohdan neljännessä luetelmakohdassa ja Euroopan keskuspankkijärjestelmän ja Euroopan keskuspankin perussäännön (jäljempänä EKPJ:n perussääntö) 3.1 artiklan neljännessä luetelmakohdassa valtuutetaan eurojärjestelmä edistämään maksujärjestelmien moitteetonta toimintaa.
            
         
               (2)
            
            
               Eurojärjestelmä edistää maksujärjestelmien moitteetonta toimintaa muun muassa yleisvalvonnalla.
            
         
               (3)
            
            
               Euroopan keskuspankki (EKP) on asetuksella (EU) N:o 795/2014 (EKP/2014/28) pannut täytäntöön rahoitusmarkkinoiden infrastruktuureja koskevat Kansainvälisen järjestelypankin (BIS) maksu- ja selvitysjärjestelmäkomitean (CPSS) ja kansainvälisen arvopaperimarkkinavalvojien yhteisön (IOSCO) teknisen komitean periaatteet (jäljempänä ’CPSS-IOSCO-periaatteet’), joilla yhdenmukaistetaan ja vahvistetaan muun muassa systeemisesti merkittäviä maksujärjestelmiä koskevia nykyisiä kansainvälisiä yleisvalvontastandardeja.
            
         
               (4)
            
            
               Jotta TARGET2-järjestelmä voitaisiin määrittää asetuksen (EU) N:o 795/2014 (EKP/2014/28) 1 artiklan 2 kohdassa tarkoitetuksi järjestelmäksi, EKP:n neuvosto tarkastaa tämän päätöksen liitteessä kuvatulla tavalla, että asetuksen (EU) N:o 795/2014 (EKP/2014/28) 1 artiklan 3 kohdan a alakohdassa mainittu kriteeri sekä asetuksen (EU) N:o 795/2014 (EKP/2014/28) 1 artiklan 3 kohdan b alakohdassa mainituista kriteereistä vähintään kaksi täyttyvät. Tämän päätöksen perustana olevassa tarkastusmenettelyssä on käytetty vuoden 2012 julkisia tietoja sekä EKP:n kyselytutkimusten vastauksia.
            
         
               (5)
            
            
               Suuntaviivojen EKP/2012/27 (2) mukaisesti TARGET2-järjestelmä perustuu hajautettuun rakenteeseen, jossa useat maksujärjestelmät kytketään yhteen. TARGET2-osajärjestelmät on yhdenmukaistettu mahdollisimman pitkälle, tietyin kansallisessa lainsäädännössä asetetuista rajoitteista johtuvin poikkeuksin. TARGET2-järjestelmän tunnusomainen piirre on myös yksi yhteinen tekninen laitealusta eli niin kutsuttu yhteinen jaettava laitealusta. EKP:n neuvostolla on TARGET2-järjestelmää koskeva lopullinen toimivalta, ja se suojaa järjestelmän julkista tehtävää: Tämä hallinnointijärjestelmä heijastuu TARGET2-osajärjestelmien yleisvalvontaan,
            
         ON HYVÄKSYNYT TÄMÄN PÄÄTÖKSEN:
   1 artikla
   Määritelmät
   Näissä suuntaviivoissa käytetyillä käsitteillä on sama merkitys kuin asetuksessa (EU) N:o 795/2014 (EKP/2014/28) määritellyillä käsitteillä.
   2 artikla
   Määrittäminen systeemisesti merkittäväksi maksujärjestelmäksi ja systeemisesti merkittävän maksujärjestelmän operaattoriksi
   1.   Asetuksen (EU) N:o 795/2014 (EKP/2014/28) 1 artiklan 3 kohdan a alakohdan kriteerit täyttävät TARGET2-osajärjestelmät määritetään yhdessä asetuksessa (EU) N:o 795/2014 (EKP/2014/28) tarkoitetuksi systeemisesti merkittäväksi maksujärjestelmäksi.
   2.   Edellä 1 kohdassa tarkoitettujen TARGET2-osajärjestelmien operaattoreiden on varmistettava asetuksen (EU) N:o 795/2014 (EKP/2014/28) 3–21 artiklassa tarkoitettujen vaatimusten täyttyminen.
   3 artikla
   Toimivaltainen viranomainen
   EKP on TARGET2-järjestelmän yleisvalvonnasta vastaava toimivaltainen viranomainen.
   4 artikla
   Voimaantulo
   Tämä päätös tulee voimaan päivänä, jona se julkaistaan Euroopan unionin virallisessa lehdessä.
   
      Annettu Frankfurt am Mainissa 13 päivänä elokuuta 2014.
      
         
            EKP:n puheenjohtaja
         
         Mario DRAGHI
      
   
   
      (1)  EUVL L 217, 23.7.2014, s. 16.
   
      (2)  Suuntaviivat EKP/2012/27, annettu 5 päivänä joulukuuta 2012, Euroopan laajuisesta automatisoidusta reaaliaikaisesta bruttomaksujärjestelmästä (TARGET2) (EUVL L 30, 30.1.2013, s. 1).
   
      LIITE
      Eurojärjestelmän operoima Euroopan laajuinen automatisoitu reaaliaikainen bruttomaksujärjestelmä (TARGET2) verrattuna asetuksen (EU) N:o 795/2014 (EKP/2014/28) 1 artiklan 3 kohdassa vahvistettuihin kriteereihin.
      
                  Kriteeri
               
               
                  TARGET2
               
            
                  
                              a)
                           
                           
                              jäsenvaltio, jonka rahayksikkö on euro, voi ilmoittaa sen Euroopan parlamentin ja neuvoston direktiivissä 98/26/EY (1) tarkoitettuna järjestelmänä tai sen operaattori on sijoittautunut euroalueelle
                           
                        
               
                  TARGET2-osajärjestelmät, jotka jäsenvaltio, jonka rahayksikkö on euro, on ilmoittanut direktiivissä 98/26/EY tarkoitettuna järjestelmänä:
                  
                              —
                           
                           
                              TARGET2-OeNB
                           
                        
                              —
                           
                           
                              TARGET2-BE
                           
                        
                              —
                           
                           
                              TARGET2-CY
                           
                        
                              —
                           
                           
                              TARGET2-Eesti
                           
                        
                              —
                           
                           
                              TARGET2-Suomen Pankki -järjestelmä
                           
                        
                              —
                           
                           
                              TARGET2-Banque de France
                           
                        
                              —
                           
                           
                              TARGET2-BBk
                           
                        
                              —
                           
                           
                              TARGET2-ECB
                           
                        
                              —
                           
                           
                              TARGET2-GR
                           
                        
                              —
                           
                           
                              TARGET2-Ireland
                           
                        
                              —
                           
                           
                              TARGET2-Banca d'Italia
                           
                        
                              —
                           
                           
                              TARGET2-Latvija
                           
                        
                              —
                           
                           
                              TARGET2-LU
                           
                        
                              —
                           
                           
                              TARGET2 Malta
                           
                        
                              —
                           
                           
                              TARGET2-NL
                           
                        
                              —
                           
                           
                              TARGET2-PT
                           
                        
                              —
                           
                           
                              TARGET2-Banco de España (TARGET2-BE)
                           
                        
                              —
                           
                           
                              TARGET2-SK
                           
                        
                              —
                           
                           
                              TARGET2-Slovenija
                           
                        
                     Kriteeri täytetty
                  
               
            
                  
                              b) i)
                           
                           
                              käsiteltyjen euromääräisten maksujen keskimääräinen päivittäinen kokonaisarvo ylittää 10 miljardia euroa
                           
                        
               
                  Käsiteltyjen euromääräisten maksujen keskimääräinen päivittäinen kokonaisarvo: 2,777 biljoonaa euroa
                  
                     Kriteeri täytetty
                  
               
            
                  
                              b) ii)
                           
                           
                              sen markkinaosuus on vähintään yksi seuraavista:
                              
                                          —
                                       
                                       
                                          15 prosenttia euromääräisten maksujen kokonaislukumäärästä,
                                       
                                    
                                          —
                                       
                                       
                                          5 prosenttia euromääräisten rajat ylittävien maksujen kokonaislukumäärästä,
                                       
                                    
                                          —
                                       
                                       
                                          75 prosenttia euromääräisten maksujen kokonaislukumäärästä sellaisessa jäsenvaltiossa, jonka rahayksikkö on euro;
                                       
                                    
                        
               
                   
               
            
                  
                              b) iii)
                           
                           
                              sen rajat ylittävä toiminta (eli osallistujat, jotka ovat sijoittautuneet johonkin muuhun kuin systeemisesti merkittävän maksujärjestelmän operaattorin maahan, ja/tai rajat ylittävät linkit muihin maksujärjestelmiin) kattaa vähintään viisi maata ja tuottaa vähintään 33 prosenttia kyseisen järjestelmän käsittelemien euromääräisten maksujen kokonaislukumäärästä
                           
                        
               
                   
               
            
                  
                              b) iv)
                           
                           
                              sitä käytetään muiden rahoitusmarkkinoiden infrastruktuurien selvityksessä
                           
                        
               
                  TARGET2-osajärjestelmiä käytetään muiden rahoitusmarkkinoiden infrastruktuurien selvityksessä
                  
                     Kriteeri täytetty
                  
               
            
         (1)  Euroopan parlamentin ja neuvoston direktiivi 98/26/EY, annettu 19 päivänä toukokuuta 1998, selvityksen lopullisuudesta maksujärjestelmissä ja arvopaperien selvitysjärjestelmissä (EYVL L 166, 11.6.1998, s. 45).